Masterpiece

"Masterpiece" (בעברית: "יְצִירַת מוּפֵת") הוא שיר שהוקלט על ידי הזמרת-יוצרת האמריקאית מדונה, עבור פסקול הסרט "וואליס ואדוארד" (2011).<ref></ref> השיר נכלל מאוחר יותר באלבום האולפן השנים עשר שלה MDNA (2012).<ref></ref> הוא נשלח לרדיו להיטים עכשוויים בממלכה המאוחדת ב-2 באפריל 2012, במטרה לעזור בקידום המסחרי של האלבום, הן ברחבי המדינה והן בשאר רחבי העולם.<ref name=":6"></ref> מדונה הלחינה את השיר לצד ג'ולי פרוסט וג'ימי הארי , והפיקה אותו עם ויליאם אורביט.<ref></ref> "Masterpiece" תואר כבלדת מיד-טמפו, פופ ופולק-פופ שמזכירה את יצירותיה של מדונה משנות ה-90. השיר זכה לביקורות חיוביות מטעם מבקרי המוזיקה, ששיבחו את התוכן הלירי שלו ואת הביצועים הקוליים של מדונה.

"Masterpiece" זכה בקטגוריית – "השיר המקורי הטוב ביותר" בטקס פרסי גלובוס הזהב ה-69,<ref name=":0"></ref> אך לא הועמד בקטגוריה המקבילה בטקס פרסי אוסקר ה-84.<ref></ref> מועמדותו לפרס גלובוס הזהב עוררה יריבות על השטיח האדום בין מדונה לזמר הבריטי אלטון ג'ון, שהועמד באותה הקטגוריה עם שירו, "Hello, Hello".<ref name=":0" /> "Masterpiece" דורג במקום הראשון במצעד הסינגלים הרוסי; הוא זכה להצלחה בין-לאומית במדינות נוספת כדוגמת: צ'כיה, יפן, קוריאה הדרומית והממלכה המאוחדת. הוא בוצע בידי מדונה בסיבוב ההופעות התשיעי שלה, "The MDNA Tour" (2012),<ref name=":7"></ref> שם ליוו אותה שלישיית המוזיקאים הבאסקיים קלקאן . ההופעה נחשבה לגולת הכותרת בסיבוב ההופעות.<ref></ref>

== כתיבה ופיתוח ==
"Masterpiece" הולחן על ידי מדונה, ג'ולי פרוסט וג'ימי הארי והופק על ידי מדונה ביחד עם ויליאם אורביט. כשמדונה ביימה את סרטה "וואליס ואדוארד" (2011), המנהל שלה גיא עוזרי שכנע אותה להלחין שיר עבור הפסקול. פרוסט התגוררה באותה התקופה בלוס אנג'לס והעריכה את סדרי העדיפויות שלה בעולם המוזיקה, ורצתה לשתף פעולה עם מספר אמנים; מדונה הייתה הראשונה ברשימה מבחינתה.<ref name=":2"></ref> "היא אייקון", אמרה פרוסט, "אבל הדבר החשוב ביותר הוא שיש לה כמה משירי הפופ הטובים ביותר בתולדות המוזיקה [...] אז כן, זה תמיד היה חלום לעבוד עם אנשים כמותה".<ref name=":2" /> אורביט, אשר עבד עם פרוסט והארי, יצר עמם קשר על שיתוף הפעולה עם מדונה ב-"Masterpiece". הוא שמע את הלחן הראשוני של פרוסט לשיר וידע שמדונה תאהב אותו. לפי פרוסט, הנושא עליו התבקשו ליצור שיר היה על אהבה נכזבת, אך "מתוקה" ועל הקשיים שאפיינו את אותה מערכת היחסים. מדונה, פרוסט והארי ישבו יחד ודנו על הרעיון הזה ועשו סיעור מוחות, עד שהגיעו לתוצאה הסופית. עם הזמן, מדונה שינתה את מבנה השיר והגרסה הסופית הייתה מוכנה להקלטה.<ref name=":2" />

== הקלטה והרכב ==

"Masterpiece" הוא בלדת מיד-טמפו, פופ ופולק-פופ הכוללת הקלטה והפקה אופיינית של אורביט.<ref name=":1"></ref><ref></ref> הוא הוקלט באולפני 3:20, לוס אנג'לס, קליפורניה ואולפני MSR, ניו יורק, ניו יורק. מדונה הרבתה להרהר במפגשי ההקלטה עם אורביט ואמרה: "עבדנו על דברים כל כך הרבה שנים שאנחנו סוג של מסיימים את המשפטים אחד של השני. הוא יודע את הטעם שלי ומה אני אוהבת. קסם קורה כשאנחנו נכנסים יחד לאולפן הקלטות".<ref></ref> הפקה נוספת בוצעה בידי הארי, שגם ניגן בגיטרות אקוסטיות, כלי מקלדת, ווקודר והיה אחראי על התכנות של הרצועה. דמסיו "דמו" קייסטלון מיקסס והנדס את השיר בעזרת פרנק פיליפטי, בעוד אנג'י תיאו ביצעה הנדסה ועריכה נוספת. בצוות הנוסף שעבד על "Masterpiece" נמנו רון טיילור שביצע עריכות נוספות, לצד סטיבן "הקוז" קוזמניוק; השניים עשו שימוש בפרו טולס , תחנת עבודה דיגיטלית לשמע (DAW) שפותחה והושקה בידי אוויד טכנולוג'י (לשעבר דיג'ידיזיין), עבור מיקרוסופט ווינדוס ו-macOS.<ref></ref>

ב-"Masterpiece", מדונה שרה על הכאב של להיות מאוהבת במישהו שהוא "יצירת מופת מוערכת", כשהמילים כוללות את השורות "אם היית המונה ליזה, היית תלוי בלובר, כולם היו באים לראותך, יהיה בלתי אפשרי לזוז".<ref name=":3"></ref> מדונה אמרה שהשיר מתאר את ווליס סימפסון וזאת, בנוסף לכך שהוא נוצר בהשראת "אישה שהתאהבה בדבר הבלתי ניתן להשגה הזה, הגבר הזה שגדל להיות מלך".<ref name=":1" /> היא ציינה את אחת השורות, 'זה חייב להיות כל כך קשה להיות תמיד הנבחר', ובהמשך הוסיפה "בסופו של יום, שום דבר אינו בלתי ניתן להריסה, לא משנה כמה מוערך אתה בעולם, אתה עדיין בן אדם".<ref name=":1" /> מארק שניידר מבילבורד תיאר את "Masterpiece" כבלדה איטית ומלאת מצב רוח שמציגה עוצמה. הוא ציין לשבח את שירתה של מדונה ותיאר את ההפקה כ"פשוטה, ישירה וכזו המזכירה את הסגנון שלה בשנות ה-90". מילות השיר תוארו כרגשיות, ומתאימות לסיפור האהבה של הסרט. לבסוף, ציין לחיוב את הפזמון: "ואני ממש לצידך, כמו גנבת בלילה, אני עומדת מול יצירת מופת. ואני לא יכולה להגיד לך למה זה כל כך כואב להיות מאוהבת ביצירת מופת. כי אחרי הכול, שום דבר בלתי ניתן להריסה".<ref></ref>

== תגובה ביקורתית ==
"Masterpiece" זכה לשבחים מטעם מבקרי המוזיקה. בראדלי סטרן מ-MTV כתב כי "עם המילים הפואטיות והתזמור המשובח שלו, "Masterpiece" הוא תוספת קלאסית מיידית לקטלוג השירים של מדונה". בסקירה נוספת מ-MTV נקבע כי "השיר לא עוקב אחר הסגנון הסקסי, האנרגטי, השובב והרגיל של מדונה (sic) במקום זאת, הוא מציג את חוכמת היופי העירומה שלה, עם שירה מופשטת, מילים חזקות ומלודיות רגשניות". מייקל קראג מטעם הגרדיאן, שיבח את השיר והגדיר אותו כאחד הביצועים הקוליים הטובים ביותר ב-MDNA.<ref></ref> ניל מקורמיק מדיילי טלגרף תיאר אותו כ"שיר אהבה מתוק ועדין, עם שימוש בגיטרה ספרדית, פעמה קלה ומנגינה זורמת ומלאה ברגש".<ref></ref> במאקו סקרו את הופעתה של מדונה באצטדיון רמת גן, וכתבו "בתום הנאום הפוליטי בעד שלום, מדונה נתנה ביצוע חגיגי ויפה במיוחד ל-"Masterpiece" וחזרה על הביטוי: "אין גבר שאי אפשר להרוס", הנכלל בשיר". ב-ynet נכתב: "לצד הביצועים הבינוניים בהופעה, היו גם כמה כאלה שאפשר לכנותם אולי כנים יותר. שניים שכאלה היו "Masterpiece" מתוך האלבום החדש ופסקול הסרט "וואליס ואדוארד" – שמדונה שרה עם כמות אדירה של מלווים, מקהלה ענקית ממש – ויחד הצליחו לרגש עד דמעות".

קייל אנדרסון מאנטרטיינמנט ויקלי תיאר את השיר כחזרה לסגנון של אמצע שנות ה-90 של מדונה.<ref></ref> ניק לוין מ-The National הרגיש שהשיר יתאים לאוסף הבלדות שלה מ-1995, Something to Remember.<ref></ref> טיירון ס. ריד מ-Blogcritics כינה את השיר "קלאסיקה שמרגשת בין-רגע", המזכירה את עידן ה-Ray of Light שלה.<ref></ref> ב-Idolator נכתב שהפקתו המינימליסטית של השיר "מזכירה לנו מאוד את ימי American Life של מדונה, ומאפשרת לנו להתמקד במילים המקסימות ובקולה המרגש של מדונה. בסך הכול, מדובר במאמץ מעולה שמבשר טובות עבור MDNA".<ref name=":3" /> רוברט קופסי מ-דיגיטל ספיי הרגיש שההפקה של השיר "אורגנית" יותר מהפקות אחרות של מדונה.<ref></ref>

== שבחים ==
מדונה, בעת קבלת פרס גלובוס הזהב בקטגוריית – "השיר המקורי הטוב ביותר" עבור "Masterpiece".<ref name=":0" />
ב-15 בינואר 2012, "Masterpiece" זכה בקטגוריית – "השיר המקורי הטוב ביותר" בטקס פרסי גלובוס הזהב ה-69.<ref name=":0" /> המועמדות שלו עוררה מחלוקת והערות נלוות על השטיח האדום מטעם הזמר הבריטי אלטון ג'ון, שגם השיר שלו – "Hello, Hello" מ"נומיאו ויוליה" (2011) – הועמד באותה הקטגוריה. ג'ון אמר למנחה קרסון דיילי שלמדונה "אין סיכוי" לזכות בפרס.<ref></ref> כשמדונה ערכה מאוחר יותר ריאיון על השטיח האדום עם דיילי, היא דיברה תחילה על הגבריות של ג'ון, ושאלה: "הוא לבש שמלה?" וזה ענה בתגובה, "שהגבר הטוב ביותר ינצח".<ref></ref>

לאחר ההכרזה על הזכייה, בעלו של ג'ון, דייוויד פרניש, פרסם בעמוד הפייסבוק האישי שלו "זכייתה של מדונה בקטגוריית – "השיר המקורי הטוב ביותר" באמת מראה איך לפרסים האלה אין שום קשר לכשרון".<ref name=":4"></ref> מדונה הגיבה מאחורי הקלעים: "אני מקווה ש[אלטון ג'ון] ידבר איתי בשנתיים הקרובות. ידוע שהוא כועס עליי אז אני לא יודעת. הוא מבריק ואני מעריצה אותו, אז הוא יזכה בפרס נוסף. אני לא מרגישה רע!".<ref name=":4" /> באוגוסט 2012 הגיע הסכסוך לקיצו, כאשר מדונה התייחסה בציניות מסוימת להערותיו של ג'ון כשהקדישה עבורו את "Masterpiece" במהלך הופעה ששודרה בחסות ABC. "הייתי רוצה להקדיש את השיר הבא למר אלטון ג'ון", אמרה לקהל. "אני יודעת שהוא מעריץ גדול של השיר הזה, ואני יודעת שהוא מעריץ גדול שלי. ואתם יודעים מה? אני סולחת לו. צריך להתחיל ממשהו".<ref></ref>

"Masterpiece" לא היה יכול להיות מועמד בקטגוריית – "השיר המקורי הטוב ביותר" בטקס פרסי אוסקר ה-84, כיוון שהוא לא "הושמע בגוף הסרט, או כ"רמז המוזיקלי הראשון" בכתוביות הסיום (כלומר, השיר הראשון שמתנגן). ברגע שהמסך דוהה לשחור)".<ref></ref> הוא הושמע מאוחר מדי בכתוביות הסיום ועל כן, לא היה כשיר להיות מועמד לפרס.<ref></ref> "Masterpiece" היה מועמד גם בקטגוריית – "השיר המקורי הטוב ביותר שנכתב ישירות לסרט" בטקס פרסי הפסקול העולמי לשנת 2012, אך הפסיד ל-"Lay Your Head Down" מ"אלברט נובס" (2011) מאת בריאן בירן וגלן קלוז.<ref name=":5"></ref>

=== פרסים ומועמדויות ===
{| class="wikitable sortable plainrowheaders" style="margin-left: auto; margin-right: auto; border: none;"
!שנה
!טקס
!קטגוריה
!תוצאה
!מקור
|-
!2012
|פרס גלובוס הזהב
|"השיר המקורי הטוב ביותר"
|
|style="text-align:center;"|<ref name=":0" />
|-
!2012
|פרסי הפסקול העולמי
|"השיר המקורי הטוב ביותר שנכתב ישירות לסרט"
|
| style="text-align:center;" |<ref name=":5" />
|}

== הצלחה מסחרית ==
"Masterpiece" נשלח לתחנות הרדיו בממלכה המאוחדת ב-2 באפריל 2012.<ref></ref><ref></ref> השיר דורג במקום ה-25 במצעד האיירפליי של הממלכה המאוחדת (המופעל בידי חברת המצעדים הרשמית), עם 26.60 מיליון האזנות מטעם הקהל ו-660 השמעות ברדיו במהלך השבוע האחד-עשר של 2012.<ref></ref> ב-7 באפריל 2012 דורג במקום ה-68 במצעד הסינגלים הבריטי, בעקבות מכירות דיגיטליות רבות שנגרמו כתוצאה מיציאתו של MDNA.<ref></ref> בשבוע הבא, דורג השיר במקום ה-87 ולאחר מכן, יצא מהמצעד.<ref></ref> ביפן, השיר דורג לראשונה במקום ה-77 במצעד יפן הוט 100 ב-13 בפברואר 2012 ונשאר במצעד למשך שבוע אחד.<ref></ref> השיר הופיע לראשונה בהוט טופ איירפליי היפני במקום ה-58 וכן במצעד האיירפליי והדיגיטלי הבין-לאומי במקום ה-19.<ref></ref><ref></ref> בצ'כיה, השיר הופיע לראשונה במקום ה-83 במצעד הסינגלים הרשמי בשבוע התשיעי של 2012. הוא הגיע למקום ה-58 בשבוע השביעי ליציאתו ונשאר במצעד במשך 12 שבועות.<ref></ref> בקוריאה הדרומית, השיר הופיע לראשונה במקום ה-147 במצעד הדיגיטלי הבין-לאומי של Gaon עם מכירות של 2,516 עותקים.<ref></ref> במצעד הרשמי של איסלנד דורג "Masterpiece" במקום ה-28.<ref></ref>

הצלחתו העיקרית "Masterpiece" אירעה באוקראינה, חבר המדינות ורוסיה. במצעד האיירפליי האוקראיני דורג בשיאו במקום ה-16,<ref></ref> במקום ה-62 במצעד השנתי של 2012,<ref></ref> ובמקום ה-104 במצעד השנתי של 2013.<ref></ref> "Masterpiece" דורג במקום השני במצעד הסינגלים של חבר המדינות,<ref></ref> במקום השביעי במצעד השנתי של 2012,<ref></ref> ובמקום ה-74 במצעד השנתי של 2013.<ref></ref> במצעד הבילבורד הרוסי דורג במקום הראשון,<ref></ref> וכך גם במצעד האיירפליי הרוסי.<ref></ref> במצעד השנתי של המדינה שפורסם ב-2012 דורג השיר במקום השישי עם 409,334 השמעות בסך הכול.<ref></ref> במצעד השנתי שפורסם בשנה העוקבת, דורג במקום ה-83, עם 169,714 השמעות בסך הכול.<ref></ref>

== הופעות חיות ==
מדונה, לצד רקדניה ושלישיית קלקאן מאחור, מבצעת את "Masterpiece" במהלך סיבוב ההופעות "[[The MDNA Tour".]]
מדונה ביצעה את "Masterpiece" בסיבוב ההופעות התשיעי שלה, "The MDNA Tour", בשנת 2012. הוא בוצע בחלק השלישי של המופע, ששמו Prophecy ("נבואה"), שבו בוצעו מספר שירים משמחים ש"מקרבים אנשים יחד".<ref></ref> במסגרת ביצוע השיר נעלה מדונה מגפיים גבוהים וזאת, בנוסף לבגדים שונים מעור שלבשה.<ref></ref> לאחר שסיימה לשיר את "Open Your Heart", הצטרפה למדונה שלישיית המוזיקאים הבאסקיים קלקאן, שביצעו יחד את "Sagarra Jo".<ref></ref> לאחר מכן, מדונה התיישבה וניגנה בגיטרה אקוסטית ובכינור וזאת, כאשר קטעים מתוך "וואליס ואדוארד" הוצגו כווידאו קליפ של "Masterpiece".<ref></ref> שלישיית קלקאן ביצעה נגינת רקע במהלך ההופעה, בעוד רקדניה ליוו את מדונה על הבמה, כשהם לבושים כחיילים.<ref></ref> הביצועים של השיר במופעים שאירעו ב-19–20 בנובמבר 2012 במיאמי, באמריקן איירליינס ארנה הוקלטו, צולמו ונכללו באלבום ההופעה הרביעי של מדונה, MDNA World Tour.<ref></ref>

שרה רודמן מבוסטון גלוב הרגישה שהתוספת של שלישיית קלקאן "העשירה" את השיר, שכבר היה בעיניה רצועה בולטת מ-MDNA.<ref></ref> מליסה רוג'ירי מ-The Atlanta Journal-Constitution ראתה ב-"Masterpiece" גולת הכותרת של המופע,<ref></ref> בעוד שכותב מטעם The Glasgow Herald חש שההופעה חיזקה את הצד האמנותי של מדונה.<ref></ref>

=== בישראל ===
את סיבוב ההופעות "The MDNA Tour" (2012) פתחה מדונה בישראל, בהופעה שאירעה באצטדיון רמת גן.<ref name=":7" /> הופעה זו הוכרזה על ידי מדונה כ"הופעה לשלום", המזינה מספר ארגוני שלום להוקיר ולהכיר אנשים המחפשים שלום במזרח התיכון.<ref></ref> ההופעה אוחדה עם זו שהייתה צריכה להיערך יומיים קודם לכן, ב-29 במאי, עקב עיכובים בהפקה.<ref></ref> במהלך ההופעה, ביצעה מדונה את "Masterpiece", לצד שלישיית קלקאן.<ref></ref> הופעתה זכתה לשבחים ביקורתיים מטעם מאקו,<ref name=":8" /> ynet,<ref name=":9" /> ואתרים אינטרנטיים נוספים בישראל.

== קרדיטים ==
הקרדיטים והצוות מותאמים מהערות האלבום של MDNA.
=== ניהול ===
* הוקלט באולפני 3:20, לוס אנג'לס, קליפורניה ואולפני MSR, ניו יורק
* הוצאת ובו גירל, בע"מ (ASCAP), EMI אפריל מיוזיק בע"מ, טוטאלי פיימוס מיוזיק וקורבצ'ור מיוזיק (ASCAP)

=== צוות ===
* מדונה – כתיבה, הפקה, שירה
* ג'ולי פרוסט – כתיבה
* ג'ימי הארי – כתיבה, הפקה נוספת, גיטרה אקוסטית, כלי מקלדת, ווקודר, תכנות
* ויליאם אורביט – הפקה
* דמסיו "דמו" קייסטלון – מיקסינג, הנדסה
* פרנק פיליפטי – הנדסה
* אנג'י תיאו – הנדסה, עריכה נוספת
* רון טיילור – עריכה בפרו טולס
* סטיבן "הקוז" קוזמניוק – עריכה נוספת

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col"|אזור
! scope="col"|תאריך יציאה
! scope="col"|פורמט
! scope="col"|חברת תקליטים
!מקור
|-
! scope="row"| הממלכה המאוחדת
| 2 באפריל 2012
| רדיו להיטים עכשוויים
| פולידור
|style="text-align:center;"|<ref name=":6" />
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שהופקו על ידי ויליאם אורביט
קטגוריה:שירים שהופקו על ידי מדונה
קטגוריה:שירים מסרטי קולנוע
קטגוריה:שירים על כאב לב
קטגוריה:שירי פולק-פופ
קטגוריה:בלדות פופ
קטגוריה:מונה ליזה
קטגוריה:זוכי פרס גלובוס הזהב – השיר המקורי הטוב
קטגוריה:סינגלים בהוצאת אינטרסקופ רקורדס